Publication: Magyar Közlöny
Issue: MK-2002-22 (Year: 2002, Number: 22)
Era: 1990-2004
Section: a 8/2002. (II. 16.) GM rendelethez
Paragraph Index: 117

3. A védelmi rendszerekre vonatkozó kiegészítõ követelmények 3.0. Általános követelmények 3.0.1. A védelmi rendszereket úgy kell méretezni, hogy a robbanás hatásai kellõ biztonsági szintre legyenek csökkentve. 3.0.2. A védelmi rendszereket oly módon kell tervezni, és úgy lehessen azokat elhelyezni, hogy megakadályozzák a robbanások veszélyes láncreakciókká válását és a kezdõdõ robbanások detonációkká válását. 3.0.3. Energiakimaradás esetében, a veszélyes helyzetek elkerüléséhez szükséges idõtartam alatt a védelmi rendszereknek fent kell tartaniuk mûködési képességüket. 3.0.4. A védelmi rendszerek nem hibásodhatnak meg külsõ zavaró hatások miatt. 3.1. Tervezés és konstrukciós kialakítás 3.1.1. Az anyagok jellemzõi Az anyagok jellemzõinek tekintetében a következõ maximális nyomást és hõmérsékletet kell figyelembe venni a tervezési stádiumban: szélsõséges üzemeltetési feltételek mellett fellépõ robbanás során elõrelátható nyomás, valamint a lángnak betudható elõrelátható felmelegedés hatása. 3.1.2. A robbanással szembeni ellenállásra vagy a robbanás elfojtására tervezett védelmi rendszerek álljanak ellen a keletkezett lökéshullámnak a rendszer integritásának elvesztése nélkül. 3.1.3. A védelmi rendszerekhez csatlakoztatott tartozékok álljanak ellen a várható maximális robbanási nyomásnak anélkül, hogy elvesztenék mûködõképességüket. 3.1.4. A védelmi rendszerek tervezése és konstrukciójának kialakítása során figyelembe kell venni a periférikus berendezésekben és a hozzájuk csatlakozó csõvezetékekben meglévõ nyomás által okozott reakciókat. 3.1.5. Nyomáscsökkentõ rendszerek Amennyiben elõrelátható, hogy a védelmi rendszerek igénybevétele túllépi a szerkezeti szilárdságot, a tervezéskor olyan alkalmas nyomáscsökkentõ berendezésekrõl kell gondoskodni, amelyek a közelben tartózkodó személyzetre nem jelentenek veszélyt. 3.1.6. Robbanás elfojtó rendszerek A robbanás elfojtó rendszereket úgy kell tervezni és konstrukcióját kialakítani, hogy baleset esetén a lehetõ leggyorsabban reagáljanak a kezdõdõ robbanásra, és optimális módon gátolják azt, számolva a nyomásnövekedés maximális sebességével és a robbanás maximális nyomásával. 3.1.7. Robbanást megszakító rendszerek Ezen rendszereknek az a feladatuk, hogy a lehetõ leggyorsabban megszakítsák a kezdõdõ robbanásokat megfelelõ tervezés és konstrukciós kialakítás által. Meg kell akadályozniuk a belsõ robbanás átterjedését, és eközben meg kell õrizniük mechanikai szilárdságukat. 3.1.8. A védelmi rendszereket az áramkörökhöz megfelelõ riasztási küszöbbel úgy kell illeszteni, hogy szükség esetén megszûnjön a termék betáplálás és leürítés, és leálljanak azon berendezésrészek, amelyek már nem mûködnek biztonságosan.

Source: https://magyarkozlony.hu/hivatalos-lapok/5e6311977fcd0a7d308d87333c18625d2d34d050/dokumentumok/661246af0b99eea3d1ec0d8f98e0906c563e1bbd/letoltes